দুই বছর আগে আর্জেন্টিনাকে ঢাকায় আনতে ৪০ কোটি টাকা খরচ হয়েছিল বাফুফের। এবার অবশ্য খরচটা কম হওয়ার কথা। এমনটা স্পষ্ট। কিন্তু টাকার অঙ্কটা নিশ্চিতভাবে জানার পর এ বিষয়ে উদ্যোগ নেবেন বলে জানালেন বাফুফে সভাপতি। এটা বললেন কাজী সালাউদ্দিনও, ‘আর্জেন্টিনা-নাইজেরিয়ার ম্যাচটা ভেন্যু হিসেবে আমাদের পরিচিতি বাড়িয়ে দিয়েছে। তাই এখন আর্জেন্টিনাকে ঢাকায় আনার বিষয়টা অসম্ভব না। সমস্যাটা টাকার। শুধু তাদের নয়, টাকা থাকলে বিশ্বের যে কোনো দেশকে ঢাকা আনা যাবে। টাকার অঙ্কটা সাধ্যের মধ্যে থাকলে প্রস্তাবে রাজি হয়ে যাব।’ আর্জেন্টিনাকে আনার সময় নিয়ে সমস্যা হবে না মনে করছেন তিনি। জানালেন, ‘আর্জেন্টিনাকে আনা তো মাত্র তিন দিনের বিষয়। ১১ সেপ্টেম্বর শেষ হবে সাফ ফুটবল চ্যাম্পিয়নশিপ। এরপর শেষ সপ্তাহে ঢাকায় বঙ্গবন্ধু গোল্ডকাপ টুর্নামেন্ট। এর মধ্যেই তাদের নিয়ে আসা সম্ভব।’ সেটা হলেও দ্বিতীয়বারের মতো ঢাকায় আসবে লাতিন দলটি।